અને પછી બધી જ વાતો આપમેળે આવતી ગઈ, સાંચો અને કેરિટા વિશે; એ ટાપુ પરનાં ચાર વર્ષો, ઉપરથી આવતા હુકમ પ્રમાણેની એક જગ્યાએથી બીજી જગ્યાની રઝળપાટ, ત્યાંના વતનીઓના મકાનોમાં ગાળેલી રાતો; કે પછી લાંબી કુચ પછી કોઈ નાનકડા ગામની બજારોમાં વિતાવેલી રાતો, બીજા સૈનિકો અને મુસાફરો સાથે ખીચોખીચ બોટમાં બે ટાપુઓ વચ્ચેની મુસાફરી દરમ્યાન વિતાવેલી રાતો, પહાડોમાં અને સ્પેનના કિલ્લાની વાતો, અને કેવી રીતે પેલા રક્તપિત્તિયાંના મકાનમાં જતાં-જતાં હું બચી ગયેલો તેની વાતો મેં તેમને કરી.